alexandrainst/scandi-wiki huggingface dataset:
Karl Erik Bøhn

Karl Erik Bøhn ( var ein norsk handballspelar og -trenar frå Sandefjord. Han deltok i 126 landskampar for Noreg i tida 1986-93.

Bøhn trente Drammen HK 1998-2000. Sidan var han trenar for Larvik HK frå 2005 til vinteren 2011. Han leidde då laget til siger Cupvinnarcupen 2008, og til semifinalespel Meisterligaen 2010. Alle desse sesongane vann Larvik den norske handballserien. Frå august 2011 var han landslagssjef for Ungarn på kvinnesida, og frå november same året også for topplaget Győr. Under Handball-EM 2012 tok Ungarn bronsemedalje.

Vinteren 2013 fekk Bøhn påvist blodkreft, døydde eitt år seinare.

Kjelder

Denne artikkelen bygger på «Karl Erik Bøhn» frå ,  den 12. april 2021.  

Norske handballspelarar
Norske handballtrenarar
Verdsmeisterskapen i symjing 1978

Verdsmeisterskapen i symjing 1978, den tredje i rekka, vart avvikla i Vest-Berlin i dåverande Vest-Tyskland i tida 18. til 28. august. Meisterskapen vart dominert av utøvarar frå USA, som tok heile 23 av dei 37 gullmedaljane. USA sanka i alt 44 medaljar,  medan Sovjetunionen sikra seg 16 medaljar og Aust-Tyskland 15.

Lene Jenssen overraska stort og vart den fyrste norske symjaren som vann medalje i ein verdsmeisterskap då han kom på andreplass på 100 meter fri. Arne Borgstrøm symde inn til sjuande- og niandeplass i dei to medleyøvingane. Bent Brask vart nummer 11 på 100 meter fri og Guri Kogstad nummer 13 på 200 m fri.

Menn

100 meter fri

200 m fri

400 m fri

1500 m fri

100 meter rygg

200 m rygg

100 meter bryst

200 m bryst

100 meter butterfly

200 m butterfly

200 m medley

400 m medley

4 x 100 m fri

4 x 200 m fri

4 x 100 m medley

Kvinner

100 meter fri

200 meter fri

400 meter fri

800 meter fri

100 meter rygg

200 meter rygg

100 meter bryst

200 meter bryst

100 meter butterfly

200 meter butterfly

200 meter medley

400 meter medley

4 x 100 m fri

4 x 100 m medley

Kjelder
Swimming at the 1978 World Aquatics Championships

Verdsmeisterskap i symjing
Idrettstilskipingar i Vest-Tyskland
Symjing
Lene Jenssen

Lene Jenssen () er ein norsk tidlegare symjar frå Fredrikstad som vann sølvmedaljen på 100 meter fri under Symje-VM 1978.

Jenssen hevda seg i noregseliten frå 1972-sesongen. Ho kom på sølvplassen på 100 m fri både under noregsmeisterkapen 1972 og 1973. Sidan vart ho norsk meister i øvinga 1974, 1975, 1976, 1978 og 1979. I 1976 vann ho NM-gull også på 200 m fri, i 1978 tok ho gull på 200 meter medley. Både under NM 1976, 1978 og 1979 vart ho tildelt kongepokalen.

Under Verdsmeisterskapen i symjing 1978 i Vest-Berlin gjorde Jenssen unna sitt livs beste tevling i finalen på 100 m fri. Med tida 56,82 sekundar kneip ho sølvmedaljen i øvinga, austtyske Barbara Krause vann klart. For denne prestasjonen vart Lene Jenssen tildelt Morgenbladets gullmedalje.

Kjelder

Denne artikkelen bygger på «Lene Jenssen» frå ,  den 12. april 2021.  

Norske symjarar
Kongepokalvinnarar
Tomatpuré

Tomatpuré er ein puré av finhakka tomat som er blitt kokt og sikta for å få jamn konsistens. Ein kan kjøpa ferdig puré i butikk, som kan vera lagra hermetisk på boks eller glas eller i tube. Tomatpuré har tjukkare konsistens enn tomatsaus.

Kjelder

Denne artikkelen bygger på «Tomato purée» frå , og «Tomatpuré» frå  den 12. april 2021.  
 

Tomatprodukt
Puré

Pure eller puré (frå fransk purer, 'rensa, sila') er eit næringsmiddel som først er godt kokt og deretter mosa. Han har også ein jamn konsistens som ein kan ha oppnådd gjennom pressing, kverning eller sikting. 

Ein kan laga puré av ulike typar grønsaker og frukt, til dømes potet, rotfrukter og tomat.

Nokre purétypar er kjende under eigne namn:

 Baba ghanoush (aubergine)
 Bisque (muslingar)
 Ful medames (hestebønne)
 Hummus (kikert)
 Purée Mongole (ei blanding av ertersuppe og tomatsuppe)
 Pimento (oliven)

Sjå òg
 Tomatpuré
 Stuing

Kjelder

Denne artikkelen bygger på «Purée» frå , og «Puré» frå  den 12. april 2021.

Bakgrunnsstoff

 
Matlaging
Franske ord og uttrykk
Friend of a Friend

«Friend of a Friend» (norsk omsetjing 'ven av ein ven') er ein indiepopsong frå 2019 som vert framført av det tsjekkiske bandet Lake Malawi. Songen var det tsjekkiske bidraget til Eurovision Song Contest 2019 i Tel Aviv i Israel.

Om songen 
Songen er skriven av Jan Steinsdoerfer, Mikolaj Trybulec og Albert Černý, og den vert framført av indiebandet Lake Malawi. Songen vart sendt inn til Eurovision Song CZ, der vinnaren får representere Tsjekkia i Eurovision Song Contest. Av rundt 300 innsende songar, vart «Friend of a Friend» plukka ut som ein av åtte finalistar til finalen. Songen vann finalen og vart dermed det tsjekkiske bidraget til Eurovision Song Contest 2019.

Eurovision Song Contest 
I januar 2019 vart Tsjekkia trekt til å deltake i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Tsjekkia har startnummer 6. «Friend of a Friend» vart blant dei ti beste i sin semifinale og kvalifiserte dimed seg til finalen laurdag 18. mai. I finalen kom songen på ellevteplass av 26 deltakarar. Låten fekk blant anna 12 poeng frå den norske juryen.

Referansar 

Denne artikkelen bygger på «Friend of a Friend» frå ,  den 13. april 2021.  
 

Tsjekkiske Eurovision Song Contest-songar
Eurovision Song Contest 2019-songar
Engelskspråklege Eurovision Song Contest-songar
Handball-NM 1988/89 for menn

Noregsmeisterskapen i handball 1988 for menn vart vunnen av Viking Håndballklubb gjennom finalesiger 21 – 17 over byrivalen Stavanger Idrettsforening. Dermed fekk Viking HK sin aller fyrste kongepokal.

Semifinalane
Viking HK – Bækkelaget SK 34 – 33 eeo
Fredenskorg/Ski – Stavanger IF 17 – 19

Finalen
Finalen vart avvikla i Stavanger idrettshall sundag 8. januar 1989 framfor 5 600 tilskodarar. Etter ein jamn fyrste omgang stod det likt på måltavla, 10-10. I den andre omgangen tok Viking styringa i kampen og ved full tid hadde laget fire fleire mål enn Stavanger IF.

Viking sin toppskårar vart Rune Erland med 9 nettkjenningar. Michael Hald fylgde opp med 7 mål, medan Asle Gran og Arild Akerø skåra 2 gongar kvar, Kjetil Eilertsen noterte seg for eitt mål. Målvakta Arne Roaldkvam vart avgjerande i kampen med sine mange redningar i den andre omgangen.

SIF-måla kom frå Olav Henning Vatne (6), Flemming Hansen (5), Øystein Stray og Per Kristian Michelsen (3, begge). Espen Karlsen stod i mål.

Dommarane Tore Antonsen og Torgeir Schjerven straffa Viking med fem tominutts-utvisingar og Stavanger med seks.

Kjelder
Rogalands Avis 9. januar 1989

Handball i Noreg
Idrettstilskipingar i Rogaland
Rune Erland

Rune Erland () er ein norsk tidlegare handballspelar frå Stavanger. Han var rykkromspelar og deltok i 130 landskampar i tida 1987-97. 

Erland var Viking-spelar til sommaren 1989. For Viking HK var han ein sentral spelar då klubben i 1988/89-sesongen vann sin fyrste kongepokal. Perioden 1989-94 var han aktiv for den tyske toppklubben Gummersbach og var i 1991 med om å vinne den tyske serien. Frå hausten 1994 bidrog Erland til at Viking i 1994 vann sin andre kongepokal, og sesongen etter nådde NM-finalen. 1996/-97-sesongen gjorde han teneste i tyske Grosswaldstadt. Sommaren 1997 flytta Erland heimatt og melde overgang til Stavanger IF. Med dette laget vart han toppskårar i eliteserien 1998/99 og 1999/2000. Våren 2001 spelte han på tampen av sesongen for den tyske klubben Eisenach.

Erland fekk sin landslagsdebut i juni 1987. Fram til november 1997 skåra han 477 landslagmål på sine 130 landskampar. Han deltok i Handball-VM 1993, der Noreg enda på 13. plass.

Kjelder

Denne artikkelen bygger på «Rune Erland» frå ,  den 13. april 2021.  
handball.n
 

Norske handballspelarar
Folk frå Stavanger
Darling West

Darling West er ein norsk duo i folk/americana-sjangeren. Duoen består av Mari Kreken og Tor Egil Kreken, men både i studio og live har dei med seg Christer Slaaen, Thomas Gallatin og Kjetil Steensnæs. 

Dei gav ut debutalbumet sitt Winter Passing i 2014. Albumet blei nominert til Spellemannprisen 2014 i klassen country. Gruppa vann Spellemannprisen 2016 i klassen country for det andre albumet sitt Vinyl and a Heartache. I 2016 kom oppfølgjaren While I Was Asleep, til stor hylling frå eit samla pressekorps. For det fjerde albumet sitt, We'll Never Know Unless We Try, blei gruppa nominert til Spellemannprisen 2020, den tredje spellemannominasjonen hennar. Darling West turnerer tett i Noreg og utlandet, som USA og Tyskland.

Diskografi 
Album
 Winter Passing (Grand Slam Happy Time Records, 2014)
 Vinyl and a Heartache (Vestkyst Records, 2016)
 While I Was Asleep (Jansen Records, 2018)
 We'll Never Know Unless We Try (Jansen Records, 2020)

Singlar
 Vinyl and a Heartache (Vestkyst Records, 2016)
 Sweetest Tune (Vestkyst Records, 2016)
While I Was Asleep (Jansen Records, 2017)
After My Time (Jansen Records, 2017)

Kjelder

Denne artikkelen bygger på «Darling West» frå ,  den 13. april 2021.

Bakgrunnsstoff
 
 Øyvind Rønning: Norske Darling West spiller fletta av Nashville, Dagbladet 26. august 2016
 Mer akustisk vellyd fra Darling West, omtale og video på Erik Valebrokks blogg "Mitt liv som Erik"

Norske musikkgrupper
Skipingar i 2011
Vinnarar av Spellemannprisen
Ole Gustav Gjekstad

Ole Gustav Gjekstad () er ein norsk handballtrenar og tidlegare -spelar frå Sandefjord. Han var kantspelar på Sandefjord TIF i årrekke. Sidan 2005 har han trent fleire norske toppklubbar.

Gjekstad spelte fram til 1986 på Sandar Idrettslag sitt lag i 4. og 3. divisjon. Perioden 1986 til 1994 var han Sandefjord-spelar, ein klubb han var med om å vinne NM-finalen i 1989, 1990 og 1993. Frå 1994 til 1996 spelte han for Borba Luzern i den sveitsiske toppserien.

Gjekstad landslagsdebuterte i august 1986 og skåra fram til januar 561 mål for Noreg på sine 151 landskampar. Han deltok i Handball-VM 1993, der Noreg enda på 13. plass.

Sidan 1997 har Gjekstad vore trenar i fleire klubblag i norsk toppserie, både for menn og kvinner. Han trente Larvik HK 1998-2005 og 2011-15. I mellomtida var han trenar for Drammen HK. Sidan 2018 har vore trenar for kvinnelaget til IK Våg, betre kjent under det kommersielle namnet Vipers. I si trenargjerning har Gjekstad vore med å hente heim eit titals seriemeistertitlar og kongepokalar.

Kjelder
handball.no

Norske handballspelarar
Norske handballtrenarar
Gunnar Fosseng

Gunnar Fosseng () er ein norsk tidlegare handballspelar frå Horten. 

Fosseng var målvakt. Han spelte på Falk til 1986 og i 1986/87-sesongen for Kolbotn IL. Perioden 1987-99 vakta han Sandefjord TIF-målet med stor suksess, norsk meister 1989, 1990, 1993 og 1997/99. Sommaren 1999 reiste han til spanske Valencia, ein klubb han spelte for i to og ein halv sesong. Etter eit halvår I Sandefjord TIF var 2002/03 aktiv i Fet IL og deretter Haslum IL.

Frå landslagdebuten i desember 1987 fram til juni 2003 deltok Fosseng i 165 landskampar og skåra 3 mål. Han var med i Handball-VM 1993 og 2001.

Kjelder
handball.no

Norske handballspelarar
Folk frå Horten
Handball-NM 1991/Menn

Noregsmeisterskapen i handball 1991 for menn vart vunnen av  Stavanger Idrettsforening. gjennom finalesiger 21 – 20 over Idrettslaget Runar frå Sandefjord.

Semifinalane
Stavanger IF – Sandefjord TIF 25 – 19
IL Runar – Kragerø IF 22 – 21

Finalen
Finalen vart avvikla i Stavanger idrettshall sundag 29. desember 1991 framfor 2 813 tilskodarar. Etter ein jamn fyrste omgang stod det likt på måltavla, 10-10. I den andre omgangen tok Stavanger føringa og var oppe i ei firemålsleiing. Heilt på tampen av kampen reduserte Runar skilnaden, men  Stavanger-laget kunne til slutt juble over kongepokal, seks år etter den forrige NM-triumfen.

Flest mål for Stavanger skåra Per Kristian Michaelsen med 5, Olav Henning Vatne skåra 4 og Tom Tvedt 3 gongar. Øystein Stray, Robert Hedin, Ole Oftedal og Kenneth Ellertsen noterte alle seg for 2 mål, Rune Marki skåra ein gong. Espen Karlsen stod ein framifrå kamp i mål.

Runar-måla kom frå Kjetil Lundberg (5), Pål Vidar Lundquist (4), Einar Veierød (4), Bård Tonning (3),  Bjørn Vidar Eriksen, Are Ruud, Per Arne Lislien, Vidar Hammer (1, alle).

Dommarane, Svein Olav Øie frå SK Rapp og Bjørn Høgsnes frå Steinkjer, straffa begge mannskapa med fire tominutts-utvisingar.

Kjelder
Rogalands Avis 30. desember 1991
Bergensavisen 30. desember 1991

Handball i Noreg
Idrettstilskipingar i Rogaland
Espen Karlsen

Espen Karlsen () er ein norsk tidlegare handballspelar. Han var målvakt på Noregs landslag i tida 1983-90.

Karlsen spelte på Reistad IL før han tok turen til toppklubben Stavanger IF. Med SIF vart han norsk meister i 1985 og 1991, samt med om å vinne fire seriemeisterskap.

Karlsen fekk sin landslagsdebut på nyåret 1983. Fram til juni 1990 var han jamt Noregs fyrstemålvakt, deltok i 172 landskampar og skåra 2 mål.

Kjelder
handball.no

Norske handballspelarar
Darkest Hour: A Hearts of Iron Game

Darkest Hour: A Hearts of Iron Game (forkorta Darkest Hour) er eit storstrategispel utgjeve Paradox Interactive i 9 april 2011. Spelet vart utvikla av Darkest Hour-teamet.

Som andre spel i Hearts of Iron-serien så kan spelaren kontrollere alle land som eksisterte i tidsromma 1914-1920 eller 1933-1964. Spelaren kan kontrollere landet militært, diplomatisk, politisk og økonomisk.

Kjelder

Storstrategispel
Strategidataspel
Windows-spel
Dataspel frå 2011
Nora Ephron

Nora Ephron () var ein amerikansk filmregissør, produsent, manusforfattar, journalist og bloggar.

Ho er best kjend for romantiske komediar, og blei nominert til Oscar for beste originalmanus tre gonger: for Silkwood, Da han møtte henne og Søvnløs i Seattle. Ho samarbeidde nokre gonger med syster si, Delia Ephron, med å skriva manuskript. Den siste filmen hennar var Julie & Julia, der ho både var regissør, produsent og manusforfattar.

Utvald filmografi 
 (1983) Silkwood (manus)
 (1986) Heartburn – I gode og onde dager (manus, bok)
 (1989) Da han møtte henne (manus, medprodusent)
 (1989) Cookie (manus, utførende produsent)
 (1990) My Blue Heaven (manus, utførende produsent)
 (1992) This Is My Life (regissør, manus)
 (1993) Søvnløs i Seattle (regissør, manus)
 (1994) Mixed Nuts (regissør, manus)
 (1996) Michael (regissør, manus, produsent)
 (1998) The Hairy Bird (utførende produsent)
 (1998) Du har m@il (regissør, manus, produsent)
 (2000) Hanging Up (manus, produsent)
 (2000) Lucky Numbers (regissør, produsent)
 (2005) Forhekset (regissør, manus, produsent)
 (2009) Julie & Julia (regissør, manus, produsent)

Kjelder 

Denne artikkelen bygger på «Nora Ephron» frå ,  den 14. april 2021.  
 

USA-amerikanske regissørar
USA-amerikanske filmprodusentar
USA-amerikanske forfattarar
USA-amerikanske manusforfattarar
Folk frå New York City
Mats Fransson

Mats Bertil Fransson () er ein svensk tidlegare handballspelar frå Lysekil som i 1990 vart verdsmeister med Sveriges landslag. Han var målvakt og vart elles svensk meister 1982 med IK Heim og norsk meister med IL Runar så vel som Sandefjord TIF.

Fransson vart svensk meister i 1982 med IK Heim, ein klubb som høyrde heime i Göteborg. Under verdsmeisterskapen 1990 danna han målvaktspar med legendariske Mats Olsson, ein meisterskap som enda med svensk gullmedalje etter finalesiger 27 - 23 over Sovjetunionen. Perioden 1984-99 deltok Fransson i 95 landskampar for Sverige.

Perioden 1992-98 var Fransson Runar-spelar. Han var sterkt delaktig i at klubben vann NM-gull i 1992 og 1995/96. I 2002 kom Fransson tilbake til Noreg, spelte då for Sandefjord TIF til 2005. Med Sandefjord vann han ytterlegare to NM-gull; 2002/03 og 2003. Sidan var han atter Runar-spelar 2005-07, før han trappa ned med spel for HK Herulf på nivå 2 i det norske seriesystemet.

Kjelder

Denne artikkelen bygger på «Mats Fransson» frå ,  den 14. april 2021.  
 

Svenske handballspelarar
Verdsmeistrar i handball
Roger Kjendalen

Roger Kjendalen () er ein norsk tidlegare handballspelar frå Porsgrunn. Han var rykkromspelar på Noregs landslag i perioden 1985-98, skåra då 939 mål på 246 landskampar.

Kjendalen slo gjennom med barndomsklubben Urædd, vann to NM-gull og to seriemeisterskap med laget  og i 1987 kåra til årets spelar. Sidan vart norsk meister 1992/93 og seriemeister 1994 med IL Runar. I 1994 toppskårar i eliteserien med 158 mål. Seinare gjorde han i tida 1995-2000 teneste i tyske Flensburg-Handewitt, der han var med om å vinne EHF-cupen 1997 og City-cupen 1999. Etter ein sesong i Sveits og ein sesong med Drammen HK, avslutta Kjendalen med spel for Sandefjord TIF frå 2002 til -08. Med Sandefjord TIF vart han norsk meister i 2003 og seriemeister i 2003, 2004, 2006 og 2007.

Kjelder

handball.no
Store norske leksikon
Denne artikkelen bygger på «Roger Kjendalen» frå ,  den 14. april 2021.  
 

Norske handballspelarar
Folk frå Porsgrunn
Sjur Tollefsen

Sjur Bø Tollefsen () er ein norsk tidlegare handballspelar frå Skien.

Venstrehendte Tollefsen var rykkromspelar hos Skiens Ballklubb til 1992. Perioden 1992-96 var han IL Runar-spelar, der han var sentral då klubben vann kongepokalen i 1992 og på ny i 1995/96. I 1997 vart han dansk seriemeister med Gudme. Frå 1998 til 2000 spelte han for to tyske klubbar. Våren 2000 vende Tollefsen tilbake til Runar, men var mykje plaga med skadar. Til sist aktiv for Elverum IL frå 2003.

Tollefsen deltok i åra frå 1991 til 1998 i 104 av Noregs landskampar. Han skåra i alt 243 landslagsmål.

Kjelder

Denne artikkelen bygger på «Sjur Tollefsen» frå ,  den 14. april 2021.  

Norske handballspelarar
Folk frå Skien
Lucy Christina Duff Gordon

Lucy Christiana, Lady Duff Gordon, fødd Sutherland  () var ein leiande britisk motedesignar på slutten av 1800-talet og byrjinga av 1900-talet. Ho var kjend under det profesjonelle namnet «Lucile».

Ho blei født i London som dotter til sivilingeniøren Douglas Sutherland (1838-1865) og den engelsk-fransk-canadiske kona hans Elinor Saunders (1841-1937). Etter at faren døydde i 1865 flytte familien til Guelph i Ontario i Canada. Etter at mor hennar gifta seg opp att i 1871 flytta dei til Saint Helier på Jersey på Kanaløyane utanfor kysten av Normandie. Lucy var ei eldre syster av forfattaren Elinor Glyn.

15. april 1912 overlevde Lucy Christiana Duff Gordon forliset til RMS «Titanic» saman med ektemannen Cosmo Duff Gordon. 

Ho døydde av brystkreft i 1935.

Kjelder

Denne artikkelen bygger på «Lucy Christina Duff Gordon» frå ,  den 14. april 2021.

Bakgrunnsstoff 

 Lucy Christiana Duff Gordon encyclopedia-titanica.org

Folk frå London
Britiske moteskaparar
Jamning

Jamning er eit dialekttrekk som finst i dialektar i Trøndelag og på delar av Austlandet (særleg i Østerdalen,  Gudbrandsdalen og Aust-Telemark). Utviklinga går ut på at endevokalen og rotvokalen i eit ord påverkar kvarandre og vert meir like eller heilt like etter prinsipp for vokalharmoni. Jamning finst i såkalte jamvektsord.

Vi skil mellom utjamning, at vokalane vert heilt like, og tiljamning, at vokalane vert meir like enn dei opprinneleg var. Jamning har vi til dømes når dei gammalnorske orda vera og vika i dialektar med utjamning er vorte til høvesvis vårrå og vukku (vokalane er heilt like), medan det i dialektar med tiljamning kan heita værra og vækka (vokalane har vorte meir like).

Eit døme på jamning frå trøndersk:

Utjamning finn ein stort sett i inntrøndersk og i jemtsk, medan tiljamning er vanleg i øvrig trøndersk, Trondheim bymål, Nord-Østerdalen og Gudbrandsdalen. Generelt kan det seiast at ein får meir jamning jo lenger nord ein kjem: I dialektane rundt Oslofjorden finst det ikkje spor av jamning, og etter kvart som ein kjem lenger nord i Oppland og Hedmark får ein stadig meir jamning. Det heile kulminerer med det trønderske kjerneområdet for jamning, der ein i indre mål òg har utstrakt bruk av utjamning.

Sjå òg 

 Jamvekt
 Trøndersk

Referansar 

Norske målføre
Fonologi
Norah Jones

Norah Jones () er ein amerikansk pianist og songar. Karrieren hennar byrja i 2002, då debutalbumet Come Away with Me blei selt i 20 millionar eksemplar og vann henne åtte Grammy-prisar. Med dette blei ho den kvinnelege artisten som hadde seld flest album på verdsbasis sidan 2000. 

Norah Jones blei fødd som Geetali Norah Jones Shankar i Manhattan i New York som dotter av konsertprodusenten Sue Jones og den indiske sitarspelaren Ravi Shankar. Foreldra skilde lag i 1986, og Jones voks opp med mora mora, som flytta til Texas då dottera var fire. Norah Jones voks opp i Grapevine i Texas. Ho endra offisielt namn til Norah Jones då ho var seksten.
Ho er halvsystera til Anoushka Shankar og Shubhendra Shankar.

Ho byrja å synga i kor i kyrkja, ta pianotimer og prøvde ein kort periode også å læra seg spela saksofon. Musikken hennar er ei blanding av jazz, soul, country og folk.

Diskografi 
 2001 – First Sessions (EP)
 2002 – Come Away with Me
 2003 – New York City (med The Peter Malik Group)
 2004 – Feels Like Home
 2007 – Not Too Late
 2009 – The Fall
 2012 – Little Broken Hearts
 2016 – Day Breaks
 2020 – Pick Me Up Off the Floor

Prisar og utmerkingar 
Grammy-prisar:

 2003 Beste popvokal på album – «Come Away with Me»
 2003 Årets album – «Come Away with Me»
 2003 Beste produksjonsalbum, ikkje-klassisk – «Come Away with Me»
 2003 Årets innspeling – «Don't Know Why»
 2003 Beste kvinnelege popvokal-opptreden – «Don't Know Why»
 2003 Årets song – «Don't Know Why»
 2003 Beste nykommar
 2005 Beste popsamarbeid med vokalar – «Here We Go Again» (med Ray Charles)
 2005 Beste kvinnelege popvokal-opptreden – «Sunrise»
 2005 Årets innspeling – «Here We Go Again» (med Ray Charles)

Kjelder 

Denne artikkelen bygger på «Norah Jones» frå ,  den 14. april 2021.

Bakgrunnsstoff 
 

USA-amerikanske pianistar
USA-amerikanske songarar
Musikarar frå New York City
Folk frå Dallas County i Texas
USA-amerikanske jazzvokalistar
Skrikørner

Skrikørner (Clanga) er ei biologisk slekt med tre rovfuglartar, og er medlem av haukefamilien, Accipitridae. Dei har leveområde i Eurasia omtrent frå nordaustlege Tyskland og austover til stillehavskysten omtrent ved Vladivostok. I tillegg har ein art i stor grad overvintringsområde i Afrika.

Dette er mellomstore og kompakt bygde medlemmer av haukefamilien med stort sett brune fjørdrakter, større enn musvåk, men langt mindre enn kongeørn. I flukt kan skrikørner minne om ørner med sine breie venger og handsvingfjørfingrar, men har ein liten vinkel ved vengeknoken der ekte ørner har rett utstrekt venge.

Galleri

Artslista
Clanga i rekkjefølgje etter IOC World Bird List V11.1 med norske namn etter Norske navn på verdens fugler:      
 Småskrikørn, Clanga pomarina, Lesser Spotted Eagle, (Brehm, CL, 1831), (LC)
Hekkar i Aust-Europa, vinter i Aust-Afrika; 55-67 cm, 1-2,2 kg
 Indiaskrikørn, Clanga hastata, Indian Spotted Eagle, (Lesson, R, 1831), (VU)
Lever året rundt på det indiske subkontinentet, 50-60 cm
 Storskrikørn, Clanga clanga, Greater Spotted Eagle, (Pallas, 1811), (VU)
Hekkar i eit belte frå austlegaste Europa til nordaustlege Kina, vinter i Iran, det indiske subkontinentet, Søraust-Asia, søraustlege Kina; 59-71 cm, 1,5-2,5 kg

Kjelder 
 Winkler, D. W., S. M. Billerman, og I.J. Lovette (2020). Hawks, Eagles, og Kites (Accipitridae), version 1.0. In Birds of the World (S. M. Billerman, B. K. Keeney, P. G. Rodewald, og T. S. Schulenberg, red). Cornell Lab of Ornithology, Ithaca, NY, USA. https://doi.org/10.2173/bow.accipi1.01  
Referansar

Bakgrunnsstoff 

Haukefamilien
Fugleslekter